TPIPL ออกหุ้นกู้ 8 พันลบ. ชูดบ. 3.70% ลุยขายรายย่อย-กองทุน 4-6 ต.ค.นี้
TPIPL ออกหุ้นกู้ 2 ชุด วงเงิน 8 พันลบ. ดอกเบี้ย 3.55-3.70% ชำระทุก 3 เดือนตลอดอายุหุ้นกู้ เสนอขายนักลงทุนทั่วไป-สถาบัน 4-6 ต.ค.64
TPIPL ออกหุ้นกู้ 2 ชุด วงเงิน 8 พันลบ. ดอกเบี้ย 3.55-3.70% ชำระทุก 3 เดือนตลอดอายุหุ้นกู้ เสนอขายนักลงทุนทั่วไป-สถาบัน 4-6 ต.ค.64
31 ส.ค. 2564

บริษัท ทีพีไอ โพลีน จำกัด (มหาชน) หรือ TPIPL ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2564 มูลค่ารวมไม่เกิน 8,000 ล้านบาท แบ่งเป็น 2 ชุด ได้แก่
ชุดที่ 1 เสนอขายไม่เกิน 4,000 ล้านบาท อายุ 4 ปี 6 เดือน ครบกำหนดไถ่ถอนปี 2569 อัตราดอกเบี้ยคงที่ 3.55% ต่อปี ชำระดอกเบี้ยทุก 3 เดือนตลอดอายุหุ้นกู้
ชุดที่ 2 เสนอขายไม่เกิน 4,000 ล้านบาท อายุ 4 ปี 11 เดือน ครบกำหนดไถ่ถอนปี 2569 อัตราดอกเบี้ยคงที่ 3.70% ต่อปี ชำระดอกเบี้ยทุก 3 เดือนตลอดอายุหุ้นกู้
โดยบริษัทจะเสนอขายต่อผู้ลงทุนทั่วไปและผู้ลงทุนสถาบันระหว่างวันที่ 4-6 ต.ค.64 ผู้จัดการการจัดจำหน่ายหุ้นกู้ ได้แก่ ธนาคารซีไอเอ็มบีไทย, บล.เอเซีย พลัส, บล.เคทีบีเอสที, บล.กรุงไทย ซีมีโก้, บล.ไอร่า, บล.โนมูระ พัฒนสิน, บล.หยวนต้า (ประเทศไทย), บล.เมย์แบงก์ กิมเอ็ง (ประเทศไทย), บล.คันทรี่ กรุ๊ป, บล.เคจีไอ (ประเทศไทย) และ บล.ยูโอบี เคย์เฮียน (ประเทศไทย)
ด้านบริษัท ทริสเรทติ้ง จำกัด จัดอันดับความน่าเชื่อถือของหุ้นกู้ ที่ “BBB+” แนวโน้มอันดับเครดิต “Stable” เมื่อวันที่ 26 ส.ค.64
ทั้งนี้ บริษัทจะนำเงินที่ได้จากการเสนอขายหุ้นกู้ครั้งนี้ไปชำระคืนหนี้จากการออกตราสารหนี้ จำนวน 4,830 ล้านบาท ภายในเดือน เม.ย.65, ชำระคืนเงินกู้ จำนวน 1,429 ล้านบาท ภายในเดือน ก.ค.65 , เพื่อใช้ในการซื้อสินทรัพย์และลงทุนในกิจการที่เกี่ยวข้องการดำเนินธุรกิจปัจจุบัน จำนวน 1,000 ล้านบาทภายในปี 66 และใช้เป็นเงินทุนที่ใช้หมุนเวียนในกิจการ 741 ล้านบาทภายในปี 64